Нови Сад, 16.9.2021. рок

**Конкурс за вибор фотоґрафскей роботи на тему**

**«Историйни знаменїтосци у моїм месце»**

Форум за едукацию, сотруднїцтво, афирмацию и потримовку гражданскому дружтву, Нови Сад (скрацена назва: FESAP), у сотруднїцтве з Покраїнским секретариятом за образованє, предписаня, управу и национални меншини – национални заєднїци (Секретарият), у рамикох подпроєкту «Мултикултурализем на клик», односно проєкту «Афирмация мултикултурализму и толеранциї у Войводини», розписує Конкурс за подношенє авторского материялу на тему промовованя мултикултурализму и унапредзованю медзинационалней толеранциї и очуваню културного идентитету етнїчних заєднїцох у АП Войводини, под назву «**Историйни знаменїтосци у моїм месце**».

Право участвовац маю школяре штреднїх школох зоз АП Войводини.

На конкурс ше подноши фотоґрафски материял, вєдно зоз текстуалним описом и толкованями, у вязи зоз тему конкурсу. Потребне указац културно-историйне и етноґрафске нашлїдство националних заєднїцох Войводини, цо подрозумює и опис значних обєктох або локацийох (площох, паркох, твердиньох и под.).

У рамикох наведзених темох, авторски видео материял треба же би виражел автентични особни попатрунок етнїчней розличносци або културних специфичносцох етнїчних заєднїцох зоз АП Войводини.

Роботу вирабя єден автор, на язику на яким ходзи на наставу у до школи (роботу ґрупи авторох ше нє будзе розпатрац).

Єден автор може поднєсц єдну роботу на наведзени конкурс.

Ґу роботи, потребне доручиц и провадзацу документацию:

* формулар прияви;
* вияву родителя/старателя автора о авторских правох на дїло;
* потвердзенє школи о статусу порядного школяра.

Rоботи и провадзацу документацию ше подноши у електронскей форми, прейґ апликациї на интернет боку Секретарияту, на адреси <http://185.166.125.137/konkursi-2021-3/>

**Провадзацу документацию доручиц и у ориґиналу, по пошти** на адресу Форума за едукацию, сотруднїцтво, афирмацию и потримовку гражданскому дружтву:

FESAP

Поштански фах 112

21101 Нови Сад

[Формулари провадзацей документациї за участвованє на конкурсу мож превжац на интернет боку FESAP, на адреси www.fesap.org.rs](http://www.fesap.org.rs)  [або на интернет боку Секретарияту на адреси http://www.puma.vojvodina.gov.rs](http://www.puma.vojvodina.gov.rs)

Термин за подношенє роботох 15. октобер 2021. року

Селекцию роботох цо сцигню ше постави на интернет презентациї FESAP и Секретарияту, з наводзеньом автора материялу.

Авторски материяли подношительох вреднує и оценює конкурсна комисия, формована зоз представительох FESAP, Секретарияту, представительох образовних установох и визначних поєдинцох зоз обласци теми конкурса.

Конкурсна комисия твори ранґ-лїстину приявох цо сцигли и одлучує о додзельованю наградох.

Авторе найлєпше ранґованих роботох ше наградзи з мултимедиялним апаратом (три награди).

FESAP дидзелює награду авторови на основи контракту, яки ше заключи з авторами або родителями/старателями автора.

Зоз контрактом о наградзованю побиднїка ше прецизує шицки права, шицки обовязки и одвичательносци автора материялу, як и FESAP. Зоз контрактом автор на FESAP и Секретарият преноши права на нєогранїчене хаснованє материялу. Кед автор наградзеного материялу нє подпише контракт у предписаним чаше, будзе ше тримац же одступел од награди и припадаюцу награду ше додзелї шлїдуюцому по ранґу авторови.

Др Ида Кабок

предсидателька Управного одбору FESAP